คู่มือปฏิบัติงานกรณีระบบสารสนเทศล่ม (Downtime SOPs / Action Card)
แผนกผู้ป่วยนอก (OPD) และห้องเวชระเบียน โรงพยาบาลปราสาท จังหวัดสุรินทร์
🚨 เมื่อได้ยินประกาศรหัส "IT ปาป้า" (ระบบล่ม) หรือ "IT เจ็บจี๊ด" (Ransomware)
สิ่งที่ต้องทำทันที (Immediate Actions):
1. หยุดใช้คอมพิวเตอร์: ห้ามบันทึกข้อมูลเข้าระบบเด็ดขาด
· (กรณี IT เจ็บจี๊ด/Ransomware: ห้ามปิดเครื่อง (Shut down) เด็ดขาด ให้ถอดสาย LAN ออกเท่านั้น)
2. เปิด BCP Box: หัวหน้าพยาบาล OPD/หัวหน้ากลุ่มงานเวชระเบียนฯ นำ "กล่อง BCP ฉุกเฉิน" ออกมา และแจกจ่ายแบบฟอร์มกระดาษ ปากกา และตรายาง
3. จัดระเบียบผู้ป่วย: ประชาสัมพันธ์ด้วยโทรโข่งหรือเสียงตามสายให้ผู้ป่วยทราบถึงความล่าช้า จัดให้นั่งรอตามลำดับคิว
4. เตรียมระบบสื่อสาร: เตรียมโทรศัพท์ภายใน/วิทยุสื่อสาร/และเตรียมบุคลากร (Runner) เดินส่งเอกสาร
🏥 ขั้นตอนการปฏิบัติงาน (Manual Operations)
1. งานเวชระเบียน - จุดเริ่มต้น Flow
· ผู้ป่วยเก่า: ค้นหาแฟ้มประวัติกระดาษ (OPD Card) หากหาไม่พบ ให้ใช้ "แบบฟอร์มบันทึกการตรวจรักษาผู้ป่วยนอก (OPD Downtime Form)" แทน
· หมายเหตุ: หากได้รับอนุญาตจาก IT ให้ใช้เครื่อง Standalone เพื่อค้นเลข HN ได้
· ผู้ป่วยใหม่: ให้ผู้ป่วยกรอก "ใบลงทะเบียนผู้ป่วยใหม่ (กระดาษ A5)" 
· การจัดการเอกสาร: ปั๊มตรายาง "DOWNTIME" และ ลงวันที่/เวลา ที่มารับบริการ บนเอกสารทุกฉบับ
· บันทึกลำดับคิวลงใน "สมุดลงทะเบียนผู้ป่วยฉุกเฉิน (Logbook)" แล้วส่งแฟ้ม/กระดาษไปที่จุดซักประวัติ
2. จุดคัดกรองและซักประวัติ (Screening / Triage) 
· รับแฟ้มจากเวชระเบียน เรียกผู้ป่วยตามคิว Manual 
· บันทึกอาการสำคัญ (CC), ประวัติปัจจุบัน (PI) และ สัญญาณชีพ (V/S) ลงใน OPD Downtime Form 
· ตรวจสอบและเขียนประวัติการแพ้ยาตัวโตๆ ด้วยปากกาเน้นข้อความ (สำคัญมาก!) 
· หากตรวจสอบสิทธิการรักษาออนไลน์ (NHSO) ไม่ได้ ให้สอบถามผู้ป่วยและเขียนสิทธิที่คาดว่าใช้ลงไปก่อน แล้วส่งเข้าห้องตรวจแพทย์
3. ห้องตรวจแพทย์ (Doctor's Exam)
· แพทย์บันทึกผลการตรวจร่างกาย (PE) และการวินิจฉัย (Dx) ลงในแบบฟอร์ม (แนะนำให้เขียนรหัส ICD-10 กำกับไว้ด้วยเพื่อความรวดเร็วตอนคีย์ย้อนหลัง)
· ลายมือต้องอ่านออกชัดเจน พร้อมเซ็นชื่อและระบุเวลา
· การสั่งยา/หัตถการ: เขียนลงใน "ใบสั่งยา (Manual)" หรือใบสั่งหัตถการ
· การสั่ง Lab/X-Ray: เขียนลงใน "ใบส่งตรวจ Manual" ให้ Runner เดินส่ง และรับผลตรวจที่เป็นกระดาษกลับมาให้แพทย์อ่าน
4. จุดหลังตรวจ/นัดหมาย/ส่งต่อ
· กรณีรับยา/กลับบ้าน: ตรวจสอบความสมบูรณ์ของใบสั่งยา และให้ผู้ป่วยนำไปที่ห้องการเงิน -> ห้องยา
· กรณีนัดหมายครั้งต่อไป: พยาบาลเขียน "ใบนัดหมายผู้ป่วย" ให้ผู้ป่วยนำกลับบ้าน
· สำคัญบังคับ: ต้องจดชื่อ-สกุล, HN, วันที่นัด, และคลินิกที่นัด ลงใน "สมุดจดคิวนัด” ของแผนกทุกครั้ง ห้ามพลาด!
· กรณี Admit: เขียนใบ Order ส่ง Admit Center พร้อมประสานจองเตียง
· กรณี Refer: เขียนใบส่งตัวแบบ Manual และแจ้งศูนย์ Refer 
เมื่อได้ยินประกาศรหัส "IT ปาป้า 3" หรือ "IT เจ็บจี๊ด 3" (ระบบใช้งานได้ปกติ)
ขั้นตอนการกู้คืนข้อมูล (Recovery Phase/Backlog Data Entry):
1. เปิด Visit ใหม่ (เวชระเบียน): นำสมุด Logbook มาไล่เปิด Visit ใน HosXP ทีละคนให้ได้เลข VN ใหม่
1.1. แจ้งพยาบาลหน้าห้องตรวจว่า "เปิด Visit ครบแล้ว" 
2. คีย์ข้อมูลย้อนหลัง (พยาบาล/แพทย์): 
2.1. คีย์ V/S, อาการ, การวินิจฉัย (ICD-10) กลับเข้าระบบ
2.2. คีย์ Order ยา และ Lab กลับเข้าระบบ เพื่อให้ห้องยา/ห้อง Lab สามารถลงผลและตัดสต๊อกได้
2.3. คีย์ใบนัดหมาย จากสมุดจดคิวนัด (Logbook) กลับเข้าสู่ระบบ HosXP
3. ตรวจสอบความสมบูรณ์ (Data Integrity Check):
3.1. หัวหน้าแผนก ตรวจสอบยอดผู้ป่วย OPD ในระบบ HosXP เทียบกับสมุด Logbook ว่าตรงกัน 100%
3.2. ประทับตรา "คีย์ข้อมูลแล้ว" บนเอกสาร Manual ทุกใบ รวบรวมส่งคืนเวชระเบียน / ศูนย์คอมพิวเตอร์ เพี่อตรวจสอบการเบิกจ่าย (Billing) ต่อไป
ข้อควรระวังพิเศษสำหรับ OPD:
คิวนัดซ้ำซ้อน: ปัญหาใหญ่ที่สุดของ OPD เวลาระบบล่มคือ "การลงนัด" พยาบาลต้องใช้สมุด Logbook กลางของแต่ละคลินิกในการจดนัดเท่านั้น เพื่อป้องกันการนัดแพทย์คนเดียวกันในวัน/เวลาเดียวกันจนคิวล้นเมื่อคีย์กลับเข้าระบบ
